Diari Oficial de la Generalitat Valenciana


Sumari del DOGV 5593, del 06-09-2007 (2007/10488)

Bases i convocatòria de tres places d'auxiliar d'administració general, vacants en la plantilla del personal funcionari de carrera i corresponents a l'OOP de 2006.
-------------------------------------------------------------------------------------------------------------------------------------------------------------------

### Dades del document

Número de DOGV
:   5593

Data del DOGV
:   06-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10483


Data del document
:   29-05-2007

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * professió administrativa
    * concurs administratiu
    * administració local

Bases i convocatòria de tres places d'auxiliar d'administració general, vacants en la plantilla del personal funcionari de carrera i corresponents a l'OOP de 2006. [2007/10959]  
Pedro Hernández Mateo, alcalde president de l'Ajuntament de Torrevieja, fa saber:   
Que per mitjà de Decret d'esta Alcaldia, de data 29 de maig de 2007, es van aprovar les bases i convocatòria de proves selectives per a proveir tres places d'auxiliar d'administració general, vacants en la plantilla de personal funcionari d'este ajuntament, i incloses en l'oferta pública d'ocupació de l'any 2006; es transcriuen a continuació les bases íntegres:  
Bases i convocatòria de proves selectives per a proveir tres places d'auxiliar d'administració general, vacants en la plantilla de personal funcionari d'este ajuntament, i incloses en l'oferta publica d'ocupació de l'any 2006.  
1. Objecte de la convocatòria  
1.1. L'objecte de la present convocatòria de proves selectives és la provisió de tres places d'auxiliar d'administració general, vacants en la plantilla de personal funcionari d'este ajuntament, i incloses en l'oferta pública d'ocupació per a l'any 2006.  
1.2. Estes tres places estan classificades en l'escala d'administració general, subescala auxiliar, grup D, d'acord amb la titulació exigida per al seu ingrés.  
Estan dotades amb les retribucions bàsiques establides per al grup D i les complementàries que corresponguen de conformitat amb la legislació vigent i acords municipals.  
1.3. La provisió de dos d'estes places es realitzarà pel procediment de promoció interna, entre funcionaris de carrera de l'Ajuntament de Torrevieja, pertanyents al grup E per titulació, a l'empara del que establix l'article 22.1 de la Llei 30/1984, de 2 d'agost, en la nova redacció que en fa la Llei 23/1988, de 28 de juliol, i tenint en compte el que disposa el RD 364/1995, el sistema de selecció tindrà la modalitat de concurs oposició; es valoraran l'antiguitat del funcionari en el cos a què pertanga i cursos de formació.  
1.4. La provisió de la plaça restant s'efectuarà per mitjà del sistema selectiu d'oposició lliure.  
1.5. En el cas que alguna de les places convocades no fóra coberta pel torn de promoció interna, incrementarà el torn d'accés lliure.   
2. Condicions dels aspirants  
2.1. Per a prendre part en esta convocatòria, els aspirants hauran de complir els requisits següents:  
a) Ser espanyol o nacional d'un de la resta d'estats membres de la Unió Europea; o d'aquells estats a què se'ls aplique la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors d'esta edat que visquen al seu càrrec.   
b) Tindre complits 18 anys d'edat i no excedir aquella en què falten 10 anys per a la jubilació forçosa per edat.  
c) Estar en possessió del títol de Graduat Escolar o equivalent. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
d) No patir malaltia ni defecte físic que impedisquen l'exercici de les corresponents funcions.  
e) No haver sigut separat per mitjà d'expedient disciplinari del servici a l'estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés a cap causa d'incapacitat específica establida en la legislació vigent.  
2.2. Les dos places del torn de promoció interna estan reservades a funcionaris de carrera de l'Ajuntament de Torrevieja, del grup E per titulació, tant si pertanyen a l'escala d'administració general com a la d'administració especial, que tinguen, al seu torn, la titulació exigida per a l'ingrés en la subescala auxiliar, amb un mínim de dos anys d'antiguitat en l'escala a què pertanguen.  
2.3. Totes les condicions enumerades hauran de complir-se pels aspirants el dia en què finalitze el termini de presentació d'instàncies, excepció feta de les detallades en la lletra e) que hauran de referir-se al moment de terminació de les proves selectives amb la publicació de la llista d'aprovats.  
3. Instàncies  
3.1. Les instàncies per a sol·licitar prendre part en les proves selectives convocades, es dirigiran a l'alcalde president de l'Ajuntament, sense que siga necessari l'abonament de cap tipus de taxa per a participar en estes proves selectives.  
3.2. Es presentaran en el termini de 20 dies naturals, comptats a partir de l'endemà de la publicació de l'anunci d'esta convocatòria en el Boletín Oficial del Estado, en el Registre General d'este ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. Els sol·licitants manifestaran en les seues instàncies que reunixen totes i cada una de les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa que disposa el RD 707/1979.  
3.4. Els qui sol·liciten prendre part pel torn de promoció interna, hauran d'adjuntar a la instància original o fotocòpia compulsada de la documentació acreditativa del temps de servicis prestats a l'Ajuntament de Torrevieja, titulació requerida, i la justificativa de qualssevol altres mèrits que estime procedent al·legar i que hagen de ser valorats en la fase de concurs. No es tindrà en compte cap mèrit que no s'acredite en eixe moment.  
La totalitat dels mèrits al·legats, i qualssevol altres dades que s'aporten, hauran d'estar referides a la data de terminació del termini de presentació d'instàncies.  
3.5 Els aspirants, tant al torn de promoció interna com al torn lliure, hauran de fer-ho constar així en la seua sol·licitud.  
Els aspirants només podran participar en un dels dos torns, de manera que l'ús del torn de promoció interna serà incompatible amb la participació en el torn d'oposició lliure.  
4. Admissió d'aspirants  
4.1. Finalitzat el termini de presentació d'instàncies, la presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província i serà exposada al tauler d'edictes de la corporació; es concedirà un termini de 15 dies per a reclamacions, a tenor de l'article 71 de la Llei 30/1992. Estes reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
4.2. L'anterior s'entén sense perjudici del que disposa l'article 71 del mencionat text legal, quant a esmena de defectes.  
5. Tribunal qualificador  
5.1. El tribunal qualificador estarà constituït en la forma següent:  
President: l'alcalde president o membre de la corporació en qui delegue.  
Vocals:   
- Un representant de l'administració del Consell de la Generalitat Valenciana designat per la Direcció General de l'administració Local.   
- Un funcionari de carrera designat per la corporació.  
- Un representant designat per la Junta de Personal d'este ajuntament.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstindre's de formar-ne part quan concórreguen les circumstàncies establides en l'article 28 de la Llei 30/1992 o en l'article 13.2. del Reial Decret 364/1995, de 10 de març.  
5.5. Els aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la celebració de les proves, en els termes establits en el Reial Decret 364/1995, de 10 de març.  
5.8. El tribunal es classifica en la categoria quarta, als efectes establits en el Reial Decret 462/2002, de 24 de maig, sobre indemnitzacions per raó del servici.  
5.9. Les tres cinquenes parts dels membres del tribunal tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la conselleria d'Administració Pública de la Generalitat Valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de l'orde abans citada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
6. Desenvolupament i publicitat de les proves  
6.1. Les bases, una vegada aprovades per decret d'Alcaldia, es publicaran íntegres en el Butlletí Oficial de la Província i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'estes bases i excepte el que disposa l'apartat 6.5. següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins que transcórreguen dos mesos des de la data de publicació de l'anunci de la convocatòria en el Boletín Oficial del Estado.  
6.4. Sense perjudici del que s'ha dit anteriorment, el començament del primer exercici s'anunciarà en el Butlletí Oficial de la Província, amb 15 dies d'antelació, com a mínim, i l'anunci indicarà el dia, l'hora i el lloc en què haurà de celebrar-se.  
6.5. El començament de la resta d'exercicis s'anunciarà només al tauler d'edictes de l'Ajuntament i del local on s'haja celebrat la prova precedent, i hauran de transcórrer entre la celebració d'un exercici i de l'altre un termini mínim de 72 hores i fer-se públic l'anunci de començament amb una antelació mínima de 24 hores.  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.  
6.8. A fi que tinga efectivitat el que disposa el punt 1.5. d'estes bases, les proves selectives corresponents al torn de promoció interna se celebraran amb anterioritat a les del torn lliure.  
7. Sistema de selecció  
7.1. Torn de promoció interna  
La provisió d'estes dos places s'efectuarà per mitjà del sistema selectiu de concurs oposició.  
7.1.1 Fase d'oposició  
Esta fase constarà de dos exercicis de caràcter obligatori i eliminatori.  
Primer exercici: consistirà a exposar oralment, en un període màxim de 30 minuts, dos temes extrets a la sort entre els compresos en l'annex I d'esta convocatòria: un de Dret Polític i Administratiu i un altre d'Administració Local.  
La realització de les proves d'este exercici serà pública i es valoraran els coneixements sobre els temes exposats.  
Si el tribunal aprecia deficiència notòria en l'actuació de l'aspirant, podrà invitar-lo a desistir de continuar l'exercici, així com també de formular preguntes sobre els temes exposats.  
Segon exercici: consistirà en una prova de maneig d'ordinadors, que serà facilitada pel tribunal, immediatament abans de la realització de l'exercici, i que versarà sobre el maneig del processador de textos Microsoft Word.  
En esta prova, a més del coneixement del processador Microsoft Word, es tindrà en compte la velocitat de pulsacions per minut.  
Es qualificarà la velocitat desenvolupada, la presentació i exactitud del que s'ha copiat i la correcció que presente l'escrit.  
7.1.2 Fase de concurs  
En la fase del concurs es valoraran, degudament justificats, els mèrits al·legats pels aspirants, i que a continuació s'indiquen:   
1r Antiguitat del funcionari aspirant en el cos a què pertanga a raó de 0,10 punts per mes fins a un màxim de 6,5 punts.  
2n Cursos de formació per a funcionaris homologats per l'IVAP o IMAP, o que tinguen relació amb el lloc de treball, i impartits per alguna administració pública, d'acord amb l'escala següent:  
- Curs de 10 a 25 hores 0,50 punts per curs  
- Curs de 26 a 50 hores 1 punt per curs  
- Curs de 51 a 100 hores 2 punts per curs  
- Curs de més de 100 hores 3 punts per curs  
7.2. Qualificació torn de promoció interna  
7.2.1. Els dos exercicis de què consta la fase d'oposició són obligatoris i eliminatoris. El resultat i qualificació de cada un es farà públic al local en què tinguen lloc les proves i al tauler d'anuncis de l'Ajuntament, alhora que s'anuncie el lloc, dia i hora de celebració del següent exercici.  
7.2.2. Els membres del tribunal qualificaran els exercicis obligatoris de la fase d'oposició, amb una puntuació de 0 a 10 punts, i seran eliminats els aspirants que no aconseguisquen un mínim de 5 punts, en cada un d'ells.  
Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.  
7.2.3. La qualificació final de la fase d'oposició es determinarà sumant la mitjana dels punts obtinguts en cada un dels dos exercicis.  
7.2.4. La qualificació definitiva es determinarà sumant els punts obtinguts pels opositors aprovats en la fase d'oposició, amb els punts obtinguts en la fase de concurs.   
En cap cas la puntuació obtinguda en la fase de concurs podrà aplicar-se per a superar els exercicis de l'oposició.  
7.2.5. El tribunal farà pública la relació d'aprovats que hagen obtingut la major qualificació definitiva, i estos no podran sobrepassar el nombre de places convocades.  
7.2.6. Quan en l'últim exercici hi haja més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els qui més nota tinguen, i se suspendrà la resta. La nota final que figurarà en l'acta final de l'oposició és la suma de la puntuació de tots els exercicis de l'oposició.   
7.2.7. En el cas de resultar eliminats tots o alguns dels funcionaris aspirants, de manera que queden sense cobrir alguna o totes les places oferides per al torn de promoció interna, s'entendrà ampliat el nombre de les places corresponents al torn lliure amb totes aquelles que queden desertes en este torn de promoció interna.  
7.3. Torn d'oposició lliure  
Els exercicis del torn d'oposició lliure seran tres, de caràcter obligatori i eliminatori.  
Primer exercici: consistirà a contestar per escrit 50 preguntes tipus test, d'entre els temes que figuren en l'annex II d'esta convocatòria, amb quatre respostes alternatives, de les quals només una és la correcta.  
El temps màxim de realització d'este exercici serà de 60 minuts.  
Segon exercici: consistirà a desenvolupar per escrit, durant un període màxim de 60 minuts, un tema relacionat amb l'annex II d'esta convocatòria, encara que no s'atinga a cap epígraf concret d'este.  
En este exercici es valoraran la claredat i l'orde d'idees, la facilitat d'exposició escrita, l'aportació personal de l'aspirant i la seua capacitat de síntesi.  
La lectura de l'exercici pels aspirants serà pública i tindrà lloc immediatament després que finalitze.  
Conclosa l'exposició del tema, el tribunal podrà dialogar amb l'aspirant sobre matèries objecte d'estos i demanar-li qualssevol altres explicacions complementàries.  
Tercer exercici: consistirà en una prova de maneig d'ordinadors, que serà facilitada pel tribunal, immediatament abans de la realització de l'exercici, i que versarà sobre el maneig del processador de textos Microsoft Word.  
En esta prova, a més del coneixement del processador Microsoft Word, es tindrà en compte la velocitat de pulsacions per minut.  
Es qualificarà la velocitat desenvolupada, la presentació i exactitud del que s'ha copiat i la correcció que presente l'escrit.  
7.4. Qualificació torn oposició lliure.  
7.4.1. Els tres exercicis de què consta l'oposició del torn lliure són obligatoris i eliminatoris. El resultat i qualificació de cada un es farà públic al local en què tinguen lloc les proves i al tauler d'anuncis de l'Ajuntament, alhora que s'anuncie el lloc, dia i hora de celebració del següent exercici.  
7.4.2. Els membres del tribunal qualificaran els exercicis de l'oposició amb una puntuació de 0 a 10 punts cada un, i seran eliminats els aspirants que no aconseguisquen un mínim de 5 punts en cada un d'ells.  
Les qualificacions es determinaran sumant els punts atorgats pels distints membres del tribunal i dividint el total pel nombre d'assistents d'aquell.  
7.4.3. El criteri de qualificació de l'exercici tipus test serà el següent:  
El resultat de dividir 10 entre el nombre total de preguntes vàlides serà multiplicat pel nombre de respostes encertades. A este resultat se li restarà la penalització de les respostes errònies i en blanc amb el criteri següent:  
- Penalització de cada pregunta errònia: el 50% del que val cada resposta encertada multiplicat pel nombre de respostes errònies.  
- Penalització de cada pregunta en blanc: el 25% del que val cada resposta encertada multiplicat pel nombre de respostes en blanc.  
7.4.4. La qualificació definitiva es determinarà sumant la mitjana dels punts obtinguts en cada un dels tres exercicis; el tribunal haurà de fer pública la relació d'aprovats que hagen obtingut la major qualificació final, que no podrà sobrepassar el nombre de places convocades.  
7.4.5. Quan en l'últim exercici hi haja més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que, una vegada sumades totes les notes, es proposaran aprovats en l'últim exercici només els qui més nota tinguen, i se suspendrà la resta. La nota final que figurarà en l'acta final de l'oposició és la suma de la puntuació de tots els exercicis de l'oposició.   
9. Relació d'aprovats, presentació de documents i nomenament de funcionaris  
9.1 Acabada la qualificació dels aspirants, el tribunal publicarà la llista amb els aprovats i elevarà l'esmentada relació a l'autoritat competent per a fer el nomenament, com a funcionaris en propietat.  
9.2 Els opositors aprovats presentaran en la Secretaria General de la corporació, en el termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:  
a) Certificació de naixement, que podrà suplir amb la fotocòpia del seu document nacional d'identitat (este últim haurà de presentar-se acompanyat de l'original per a compulsar-lo).  
b) Còpia autentificada o fotocòpia (que haurà de presentar-se acompanyada de l'original per a compulsar-lo) del títol que posseïsca, d'entre els exigits en l'apartat 2.1.c), o justificant d'haver abonat els drets per a expedir-lo. Si estos documents estan expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.  
c) Certificat mèdic acreditatiu de no patir cap malaltia ni defecte físic que impossibilite el normal exercici de la funció. Este certificat haurà de ser expedit per l'organisme públic corresponent d'àmbit provincial.  
d) Declaració jurada de no haver sigut separat per expedient disciplinari del servici de l'estat o de l'administració autònoma o local, ni trobar-se inhabilitat per a l'exercici de les funcions públiques.  
e) Declaració jurada de no trobar-se sotmés a cap causa d'incapacitat específica establida en la legislació vigent i que faria nul el seu nomenament conforme al que establix l'article 136 del Reial Decret Legislatiu 781/1986.  
9.3 Qui tinga la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament; haurà de presentar certificació del ministeri, comunitat autònoma, corporació local o organisme públic del qual depenga, i acreditar la seua condició i totes les circumstàncies que consten en el seu expedient personal.  
9.4. Qui en el termini indicat i excepte casos de força major, no presente la documentació, o de l'examen d'esta es deduïx que no té algun dels requisits assenyalats en la base segona, no podrà ser nomenat, i quedaran anul·lades totes les seues actuacions, sense perjudici de la responsabilitat en què poguera haver incorregut per falsedat en la instància.  
9.5 Una vegada que l'aspirant proposat haja acomplit el que s'ha disposat anteriorment, el tribunal elevarà proposta de nomenament d'auxiliar d'administració general, com a funcionari en propietat a l'òrgan municipal competent, que procedirà a efectuar el nomenament corresponent.  
El nomenat haurà de prendre possessió de la plaça d'auxiliar d'administració general en el termini de 30 dies hàbils a comptar de l'endemà de la notificació del nomenament.  
Si no pren possessió en el termini assenyalat, sense causa justificada, quedarà en la situació de cessant.  
10. Incidències  
10.1. El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot el no establit en estes bases.  
10.2. La convocatòria, les seues bases i tots els actes administratius que es deriven d'esta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
10. Legislació aplicable  
En tot el no establit en les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de la Funció Pública Valenciana; text de bases generals de selecció del personal al servici de les entitats locals de la Comunitat Valenciana, aprovat per Resolució de 14 de novembre de 2005, i la resta de disposicions complementàries vigents.  
ANNEX I  
Programa per al torn de promoció interna fase d'oposició  
Part primera: Dret Polític i Administratiu.  
Tema 1. La Corona. El poder legislatiu.  
Tema 2. El govern i l'administració de l'estat.  
Tema 3. El poder judicial.  
Tema 4. Organització territorial de l'estat. Els estatuts d'autonomia: el seu significat.  
Tema 5. L'administració pública en l'ordenament jurídic espanyol. Administració de l'estat. Administracions autònomes. Administració local. Administració institucional i corporativa.  
Tema 6. La Llei 30/1992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. Llei 4/1999.  
Tema 7. Sotmetiment de l'administració a la llei i al dret. Fonts del dret públic.  
Tema 8. Formes de l'acció administrativa. Foment. Policia. Servei públic.  
Tema 9. El domini públic. El patrimoni privat de l'administració.  
Part segona: administració local.  
Tema 1. Règim local espanyol. Principis constitucionals i regulació jurídica.  
Tema 2. La província en el règim local. Organització provincial. Competències.  
Tema 3. Altres entitats locals. Mancomunitats. Agrupacions. Entitats locals menors.  
Tema 4. Relacions entre ens territorials. Autonomia municipal i tutela.  
Tema 5. Els contractes administratius en l'esfera local. La selecció del contractista: normes generals del procediment de contractació.  
Tema 6. Hisendes locals: classificació dels ingressos. Ordenances fiscals.  
Tema 7. Règim jurídic de la despesa pública local.  
Tema 8. Els pressupostos locals.   
ANNEX I   
Programa per al torn d'oposició lliure  
Part primera: Dret Polític i Administratiu.  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. La Corona. El poder legislatiu.  
Tema 4. El govern i l'administració de l'estat.  
Tema 5. El poder judicial.  
Tema 6. Organització territorial de l'estat. Els estatuts d'autonomia: el seu significat.  
Tema 7. L'administració pública en l'ordenament jurídic espanyol. Administració de l'estat. Administracions autònomes. Administració local. Administració institucional i corporativa.  
Tema 8. La Llei 30/1992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. Llei 4/1999.  
Tema 9. Sotmetiment de l'administració a la llei i al dret. Fonts del dret públic.  
Tema 10. L'administrat. Col·laboració i participació dels ciutadans en les funcions administratives.  
Tema 11. L'acte administratiu. Principis generals del procediment administratiu.  
Tema 12. Fases del procediment administratiu general.  
Tema 13. Formes de l'acció administrativa. Foment. Policia. Servei públic.  
Tema 14. El domini públic. El patrimoni privat de l'administració.  
Tema 15. La responsabilitat de l'administració.  
Part segona: administració local.  
Tema 1. Règim local espanyol. Principis constitucionals i regulació jurídica.  
Tema 2. La província en el règim local. Organització provincial. Competències.  
Tema 3. El municipi. El terme municipal. La població. L'empadronament.  
Tema 4. Organització municipal. Competències.  
Tema 5. Altres entitats locals. Mancomunitats. Agrupacions. Entitats locals menors.  
Tema 6. Ordenances i reglaments de les entitats locals. Classes. Procediment d'elaboració i aprovació.  
Tema 7. Relacions entre ens territorials. Autonomia municipal i tutela.  
Tema 8. La funció pública local i la seua organització.  
Tema 9. Drets i deures dels funcionaris públics locals. Dret de sindicació. Seguretat Social.  
Tema 10. Els béns de les entitats locals.  
Tema 11. Els contractes administratius en l'esfera local. La selecció del contractista: normes generals del procediment de contractació.  
Tema 12. Intervenció administrativa local en l'activitat privada. Procediment de concessió de llicències.  
Tema 13. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.  
Tema 14. Funcionament dels òrgans col·legiats locals. Convocatòria i orde del dia: actes i certificats d'acords.  
Tema 15. Hisendes locals: classificació dels ingressos. Ordenances fiscals.  
Tema 16. Règim jurídic de la despesa pública local.  
Tema 17. Els pressupostos locals.   
Cosa que es publica íntegrament en el Butlletí Oficial de la Província, Diari Oficial de la Comunitat Valenciana i al tauler d'edictes de la corporació, perquè els interessats en prenguen coneixement; se'n publicarà un extracte en el Boletín Oficial del Estado. Tot això en compliment del que disposen les bases que regixen esta convocatòria i a efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 29 de maig de 2007.- L'alcalde president: Pedro Hernández Mateo.